|  |
| --- |
|  |
|  |
|  |

**AINA**

**ZA**

**WOKOVU**

|  |
| --- |
|  |

**MWALIMU; JORDAN GADI TWARINDWA**

**AINA**

**ZA WOKOVU**

**MWALIMU; JORDAN GADI TWARINDWA**

**© 2024**

**AINA ZA WOKOVU**

MWALIMU; JORDAN GADI TWARINDWA

Toleo la Maalumu, Dec, 2024.

Simu: +255 689 495579 / +255 755 932600

E-mail: [jtwarindwah@gmail.com](mailto:jtwarindwah@gmail.com)

**ISBN: 978-9987-9383-6-14**

Kitabu hiki ni mali ya **Jordan Twarindwa Institute**. Hairuhusiwi, kunakili, kutafsiri, au kuchapisha Kwa njia yoyote ile bila ruhusa ya mwandishi wa kitabu hiki. Yeyote anayetaka kukitafsiri Kwa lugha yoyote, anatakiwa kufanya mawasiliano na mwandishi wa kitabu hiki, yaani: mimi; **Mwalimu; Jordan Gadi Twarindwa**.

**TAFSIRI ZA BIBLIA NILIZOTUMIA**

Biblia ya Kiswahili ya 1952, King James Bible of 1611, Thompson Chain Reference Bible, Bible concordance, American Revised Standard Bible, Bible Dictionary, Bible Hand book , and Bible Panorama.

**KITABU HIKI KIMESANIFIWA NA;**

**Jordan Twarindwa Institute**

+255 677 695555

DAR ES SALAAM, TANZANIA

**SHUKRANI**

**Waefeso 1:**[**3-7**](tel:3-12)*[3]Atukuzwe Mungu, Baba wa Bwana wetu Yesu Kristo, aliyetubariki kwa baraka zote za rohoni, katika ulimwengu wa roho, ndani yake Kristo;  
[4]kama vile alivyotuchagua katika yeye kabla ya kuwekwa misingi ya ulimwengu, ili tuwe watakatifu, watu wasio na hatia mbele zake katika pendo.  
[5]Kwa kuwa alitangulia kutuchagua, ili tufanywe wanawe kwa njia ya Yesu Kristo, sawasawa na uradhi wa mapenzi yake.  
[6]Na usifiwe utukufu wa neema yake, ambayo ametuneemesha katika huyo Mpendwa.  
[7]Katika yeye huyo, kwa damu yake, tunao ukombozi wetu, masamaha ya dhambi, sawasawa na wingi wa neema yake.*

**DIBAJI**

Kitabu hiki nimekiandika maalumu, ili kusaidia ili kuwapa maarifa; Mitume, Manabii, Makuhani, Wachungaji, Wainjilisti, Waalimu, Wazee Wa Kanisa au Huduma, Watawa, Viongozi wa Vyumba vya Maombi, Na Watumishi Wote Wa Madhabahuni. Kwa Neema Niliyopewa na Mungu Aliye Hai, Na Kwa Msaada wa Ufunuo wa Roho Mtakatifu, Maarifa Ya Ufalme wa Mungu Aliye Hai Yaliyomo Humu Ndani, Yatajenga Ufalme Wa Mungu Aliye Hai Na Kanisa la Yesu Kristo Hapa Duniani. Utukufu Kwa Mungu Aliye Hai.

**MWALIMU; JORDAN GADI TWARINDWA**

**© 2024**

**UTANGULIZI**

Aina za Wokovu, zinatambulisha Jinsi Mtu Na Mwanadamu Alivyokutana Na Yesu Kristo na Kuokoka, na Yesu Kuwa Bwana Na Mwokozi wa Maisha yake.

Kila Aina ya wokovu inatafsiri Na Kueleza Aina za Wokovu Mlioupokea Mlipo mwamini Yesu Kristo Na Ni Wito wa Aina gani na wa Namba gani Mlioupata kutoka kwa Mungu Aliye Hai.

**MWALIMU; JORDAN GADI TWARINDWA**

**© 2024**

**1**

**KUPOKEA WOKOVU**

**Kupokea wokovu**; ni kumwamini Yesu Kristo Moyoni na Kumkiri kuwa; Bwana na Mwokozi wa Maisha yako. Baada ya Hapo Unaupokea Wokovu ambao Yesu Kristo ameutoa kupitia kifo chake Na ufufuo wake.

Ni mchakato wa kukubali kwamba sisi ni wenye dhambi, kutubu, na kumkubali Yesu kama Mwokozi wetu. Kwa kuokoka, tunakuwa na ahadi ya maisha ya milele na Mungu.

**Yohana 3:16**

*"Kwa maana jinsi hii Mungu aliupenda ulimwengu, hata akamtoa Mwanawe wa pekee, ili kila mtu amwaminiye asipotee, bali awe na uzima wa milele."*

**KUMWAMINI YESU KRISTO**

**Kumwamini Yesu Kristo;** kunamaanisha kuweka imani yetu yote kwake Kama Mwana wa Mungu na Mwokozi wa dunia. Inahusisha kumfuata, kujifunza mafundisho yake, na kuishi kulingana na neno lake. Imani hii inaelekezwa kwa Kristo na ni njia ya uhusiano wa karibu na Mungu.

**Maandiko:** Yohana 14:6 *"Yesu akamwambia, Mimi ndimi njia, na kweli, na uzima; mtu haji kwa Baba, ila kwa njia ya mimi."*

Kwa hivyo, Kwa kuokoka na kumwamini Yesu Kristo, tunajitolea maisha yetu kwake, kuishi kwa ajili yake, na kufurahia uhusiano wa kibinafsi na Mungu Aliye Hai.

Ina maana ya kupata msamaha wa dhambi na kuishi maisha mapya yaliyojaa matumaini na ahadi ya uzima wa milele.

**Warumi 10:**[**1-11**](tel:1-11)**,13,**[**15-17**](tel:15-17)*[1]Ndugu zangu, nitakayo sana moyoni mwangu, na dua yangu nimwombayo Mungu, ni kwa ajili yao, ili waokolewe.  
[2]Kwa maana nawashuhudia kwamba wana juhudi kwa ajili ya Mungu, lakini si katika maarifa.  
[3]Kwa maana, wakiwa hawaijui haki ya Mungu, na wakitaka kuithibitisha haki yao wenyewe, hawakujitia chini ya haki ya Mungu.  
[4]Kwa maana Kristo ni mwisho wa sheria, ili kila aaminiye ahesabiwe haki.  
[5]Kwa maana Musa aliandika juu ya haki itokayo kwa sheria, ya kuwa, Mtu afanyaye hiyo ataishi kwa hiyo.  
[6]Bali ile haki ipatikanayo kwa imani yanena hivi, Usiseme moyoni mwako, Ni nani atakayepanda kwenda mbinguni? (Yaani, ni kumleta Kristo chini),  
[7]au, Ni nani atakayeshuka kwenda kuzimuni? (Yaani, ni kumleta Kristo juu, kutoka kwa wafu.)  
[8]Lakini yanenaje? Lile neno li karibu nawe, katika kinywa chako, na katika moyo wako; yaani, ni lile neno la imani tulihubirilo.  
[9]Kwa sababu, ukimkiri Yesu kwa kinywa chako ya kuwa ni Bwana, na kuamini moyoni mwako ya kuwa Mungu alimfufua katika wafu, utaokoka.  
[10]Kwa maana kwa moyo mtu huamini hata kupata haki, na kwa kinywa hukiri hata kupata wokovu.  
[11]Kwa maana andiko lanena, Kila amwaminiye hatatahayarika.  
[13]kwa kuwa, Kila atakayeliitia Jina la Bwana ataokoka.  
[15]Tena wahubirije, wasipopelekwa? Kama ilivyoandikwa, Ni mizuri kama nini miguu yao wahubirio habari ya mema!  
[16]Lakini si wote walioitii ile habari njema. Kwa maana Isaya asema, Bwana, ni nani aliyeziamini habari zetu?  
[17]Basi imani, chanzo chake ni kusikia; na kusikia huja kwa neno la Kristo.*

**KRISTO NI MWISHO WA SHERIA**

**Kuanzia Adamu;** Hadi Musa ilikuwa; ni Kipindi cha Dhamiri safi. Waliokufa kipindi hicho watahukumiwa kupitia Kitabu cha Dhamiri Safi.

**Kutoka Musa Hadi Yesu Kristo** Kilikuwa ni Kipindi cha Sheria {Torati-Tora}. Wengi waliadhibiwa kwa mfumo wa sheria.

Hata Wanafunzi Aliowachagua Yesu Kristo ni Wanaume, hakuna Wanawake. Hii ilikuja baada ya lile kosa la Eva pale katika bustani ya Edeni ya kula tunda na kumpa mumewe Adamu, Naye Akala. Shida hii ilivuruga Sana mambo mengi matukufu ya Mungu Aliye Hai, na Mungu Baba Kuachilia Hukumu.

Kutoka Yesu Kristo Hadi Sasa; Ni Kipindi cha Neema. Hii ni kwakuwa; Yesu Kristo ni Mwisho wa Sheria. Mfumo wa sheria torati sasa unafanyakazi Kama; Sheria ya Roho wa Uzima. **Rumi 8:2**

**Sheria zote Zimeandikwa Ndani ya Mioyo yetu;** Kwa Roho wa Uzima kupitia Ofisi ya Yesu Kristo, utendaji wa sheria unafanyakazi Sana rohoni katika Madaraja yote ya Ulimwengu wa roho chini ya Mamlaka ya Roho Mtakatifu.

**1 Timotheo 2:**[**13-14**](tel:13-14)*[13] Kwa maana Adamu ndiye aliyeumbwa kwanza, na Hawa baadaye.  
[14]Wala Adamu hakudanganywa, ila mwanamke alidanganywa kabisa akaingia katika hali ya kukosa.*

**Mwanzo 3:**[**4-21**](tel:4-21)*[4] Nyoka akamwambia mwanamke, Hakika hamtakufa,  
[5]kwa maana Mungu anajua ya kwamba siku mtakayokula matunda ya mti huo, mtafumbuliwa macho, nanyi mtakuwa kama Mungu, mkijua mema na mabaya.  
[6]Mwanamke alipoona ya kuwa ule mti wafaa kwa chakula, wapendeza macho, nao ni mti wa kutamanika kwa maarifa, basi alitwaa katika matunda yake akala, akampa na mumewe, naye akala.  
[7]Wakafumbuliwa macho wote wawili wakajijua kuwa wa uchi, wakashona majani ya mtini, wakajifanyia nguo.  
[8]Kisha wakasikia sauti ya BWANA Mungu, akitembea bustanini wakati wa jua kupunga; Adamu na mkewe wakajificha kati ya miti ya bustani, BWANA Mungu asiwaone.  
[9]BWANA Mungu akamwita Adamu, akamwambia, Uko wapi?  
[10]Akasema, Nalisikia sauti yako bustanini, nikaogopa kwa kuwa mimi ni uchi; nikajificha.  
[11]Akasema, Ni nani aliyekuambia ya kuwa u uchi? Je! Umekula wewe matunda ya mti niliyokuagiza usiyale?  
[12]Adamu akasema, Huyo mwanamke uliyenipa awe pamoja nami ndiye aliyenipa matunda ya mti huo, nikala.  
[13]BWANA Mungu akamwambia mwanamke, Nini hili ulilolifanya? Mwanamke akasema, Nyoka alinidanganya, nikala.  
[14]BWANA Mungu akamwambia nyoka, Kwa sababu umeyafanya hayo, umelaaniwa wewe kuliko wanyama wote, na kuliko hayawani wote walioko mwituni; kwa tumbo utakwenda, na mavumbi utakula siku zote za maisha yako;  
[15]nami nitaweka uadui kati yako na huyo mwanamke, na kati ya uzao wako na uzao wake; huo utakuponda kichwa, na wewe utamponda kisigino.  
[16]Akamwambia mwanamke, Hakika nitakuzidishia uchungu wako, na kuzaa kwako; kwa utungu utazaa watoto; na tamaa yako itakuwa kwa mumeo, naye atakutawala.  
[17]Akamwambia Adamu, Kwa kuwa umeisikiliza sauti ya mke wako, ukala matunda ya mti ambao nalikuagiza, nikisema, Usiyale; ardhi imelaaniwa kwa ajili yako; kwa uchungu utakula mazao yake siku zote za maisha yako;  
[18]michongoma na miiba itakuzalia, nawe utakula mboga za kondeni;  
[19]kwa jasho la uso wako utakula chakula, hata utakapoirudia ardhi, ambayo katika hiyo ulitwaliwa; kwa maana u mavumbi wewe, nawe mavumbini utarudi.  
[20]Adamu akamwita mkewe jina lake Hawa; kwa kuwa yeye ndiye aliye mama yao wote walio hai.  
[21]BWANA Mungu akawafanyia Adamu na mkewe mavazi ya ngozi, akawavika.*

Changamoto iliyopelekea **Mwanamke kudanganywa** ilileta shida sana. Hali ya kuishi katika Utukufu wa Bustani ya Edeni uliondolewa. Leo hii kuutafuta Uso wa Bwana Mungu Aliye Hai, ili Kuuvuta upako na uwepo wa Roho Mtakatifu ni Gharama sana.

Hata katika Wazee ishirini na Wanne, Ni Watoto 12, wa Kiume wa Yakobo na Thenashara, Wanafunzi 12, wa Kiume wa Yesu Kristo, Hakuna Mwanamke hapo.

Wakati Yesu Kristo Anapaa kwenda mbinguni Alitaja Ahadi ya Roho Mtakatifu. Katika Zama za Roho Mtakatifu, Wanawake wakapewa Kibali tena cha kutumika madhabahuni, na kutembea na utukufu wa Mungu Aliye Hai.

**UWEZO WA NGUVU YA WOKOVU**

Baada ya Mtu kuokoka na Kumwamini Yesu Kristo Kuwa Bwana na Mwokozi wa Maisha yake, na Kuombewa Sala ya Toba na Watumishi wa madhabahuni, ndipo Nguvu ya Wokovu inaanza oparesheni na utendaji maalumu ndani ya Mwanadamu.

Nguvu ya Wokovu inapotembea ndani ya Mwanadamu inajenga na kuimarisha yafuatayo;

1. Kuokoka.

2. Roho ya Kumcha Bwana Mungu Aliye Hai inaingia ndani, na kufukuza tabia isiyofaa.

3. Hofu ya Mungu Mtakatifu kukaa ndani.

4. Kuukulia Wokovu katika Mafundisho ya Kwanza na ya Watu Wazima katika Yesu Kristo.

5. Kuishi maisha matakatifu.

6. Kupokea Tabia ya Uungu.

7. Sura ya Yesu Kristo Kuumbika ndani ya Moyo.

**1 Petro 1:**[**3-5**](tel:3-5)*[3]Ahimidiwe Mungu, Baba wa Bwana wetu Yesu Kristo, ambaye kwa rehema zake nyingi alituzaa mara ya pili ili tupate tumaini lenye uzima kwa kufufuka kwake Yesu Kristo katika wafu;  
[4]tupate na urithi usioharibika, usio na uchafu, usionyauka, uliotunzwa mbinguni kwa ajili yenu.  
[5]Nanyi mnalindwa na nguvu za Mungu kwa njia ya imani hata mpate wokovu ulio tayari kufunuliwa wakati wa mwisho.*

**Isaya 26:1***[1]Siku ile wimbo huu utaimbwa katika nchi ya Yuda;  
Sisi tunao mji ulio na nguvu;  
Ataamuru wokovu kuwa kuta na maboma.*

**Zaburi 28:8***[8]BWANA ni nguvu za watu wake,  
Naye ni ngome ya wokovu kwa masihi  
wake.*

**Ufunuo wa Yohana 12:**[**9-11**](tel:9-11) *[9]Yule joka akatupwa, yule mkubwa, nyoka wa zamani, aitwaye Ibilisi na Shetani, audanganyaye ulimwengu wote; akatupwa hata nchi, na malaika zake wakatupwa pamoja naye.  
[10]Nikasikia sauti kuu mbinguni, ikisema, Sasa kumekuwa wokovu, na nguvu, na ufalme wa Mungu wetu, na mamlaka ya Kristo wake; kwa maana ametupwa chini mshitaki wa ndugu zetu, yeye awashitakiye mbele za Mungu wetu, mchana na usiku.  
[11]Nao wakamshinda kwa damu ya Mwana-Kondoo, na kwa neno la ushuhuda wao; ambao hawakupenda maisha yao hata kufa.*

**2**

**MADARAJA YA WOKOVU**

**1.Wokovu wa maji ya viweko;** ni wokovu wa daraja la chekechea {watoto wadogo sana Kiroho wanaonyonya}.

**2.Wokovu wa maji ya magoti;** ni Daraja la shule ya msingi Kiroho. na hii ndiyo hatua ya kuukulia wokovu.

**3.Wokovu wa maji ya viunoni;** Ni wokovu wa Daraja la shule ya sekondari..

**4.Wokovu wa maji ya shingoni;** ni wokovu wa Daraja la Chuo kikuu.. Hi ni hatua ya Watu wazima sana, walioaminiwa na mawakili wa siri za Ufalme wa Mbinguni. Ukifika hatua hii, mbinguni wanakuamini kwa chochote.

Hii ndiyo hatua Mungu Baba Anakupa heshima na kukufanya wewe Mwanadamu kuwa; Mungu. **Kutoka 7:1.**

**Ukifika Daraja hili la chuo kikuu Kiroho katika Wokovu, unapewa heshima ya Juu ya kifame ya Utumishi mbele za Mungu Aliye Hai,** inayoitwa; Mpenzi wa BWANA.

**Ezekieli 47:**[**1-10**](tel:1-10)**,12***[1]Baadaye akanileta tena mpaka lango la nyumba; na tazama, maji yalitoka chini ya kizingiti cha nyumba, kwa njia ya mashariki, maana upande wa mbele wa nyumba ulielekea upande wa mashariki; nayo maji yakashuka toka chini ya upande wa kuume wa nyumba, upande wa kusini wa madhabahu.  
[2]Ndipo akanileta nje kwa njia ya lango upande wa kaskazini, akanizungusha kwa njia ya nje mpaka lango la nje, kwa njia yake iliyoelekea mashariki; na tazama, maji yalitoka upande wa kuume.  
[3]Na alipotoka mtu yule, mwenye uzi wa kupimia mkononi mwake, kwenda masharikini, akapima dhiraa elfu, akanivusha maji yale; maji yakafika mpaka viweko vya miguu.  
[4]Kisha akapima dhiraa elfu, akanivusha maji yale, maji yakafika mpaka magoti. Kisha akapima dhiraa elfu, akanivusha, maji yakafika mpaka viuno.  
[5]Kisha akapima dhiraa elfu, yakawa mto nisioweza kuuvuka; maana maji yamezidi, maji ya kuogelea, mto usiovukika.  
[6]Akaniambia, Mwanadamu, je! Umeona haya? Kisha akanichukua akanirudisha mpaka ukingo wa mto.  
[7]Basi nikiisha kurudi, tazama, kando ya ukingo wa mto ilikuwapo miti mingi sana, upande huu na upande huu.  
[8]Ndipo akaniambia, Maji haya yanatoka kwenda pande za nchi ya mashariki, nayo yanashuka mpaka Araba, na kuingia katika bahari  
; maji yatokezwayo yataingia baharini, na maji yake yataponyeka.  
[9]Tena itakuwa, kila kiumbe hai kisongamanacho, kila mahali itakapofika mito hiyo, kitaishi; kutakuwapo wingi mkubwa wa samaki, kwa sababu maji haya yamefika huko maana maji yale yataponyeka, na kila kitu kitaishi po pote utakapofikilia mto huo.  
[10]Tena itakuwa, wavuvi watasimama karibu nao; toka Engedi mpaka En-eglaimu, patakuwa ni mahali pa kutandazia nyavu; samaki wao watakuwa namna zao mbalimbali, kama samaki wa bahari kubwa, wengi sana.  
[12]Na karibu na mto, juu ya ukingo wake, upande huu na upande huu, utamea kila mti wa chakula, ambao majani yake hayatanyauka, wala matunda yake hayatatindika kamwe; utatoa matunda mapya kila mwezi, kwa sababu maji yake yanatoka mahali patakatifu; na matunda yake yatakuwa ni chakula; na majani yake yatakuwa ni dawa.*

**AINA ZA WOKOVU KUTOKA VISIMA VYA WOKOVU**

**1. Wokovu mkuu.**

**Mwanzo 45:7** *[7] Mungu alinipeleka mbele yenu kuwahifadhia masazo katika nchi, na kuwaokoa ninyi kwa wokovu mkuu.*

**2. Wokovu wa BWANA.**

**Kutoka 14:13** *[13]Musa akawaambia watu, Msiogope, simameni tu, mkauone wokovu wa BWANA atakaowafanyia leo; kwa maana hao Wamisri mliowaona leo hamtawaona tena milele.*

**3. Wokovu wa Mungu.**

**Zaburi 50:23** *[23]Atoaye dhabihu za kushukuru,  
Ndiye anayenitukuza.  
Naye autengenezaye mwenendo wake,  
Nitamwonyesha wokovu wa Mungu.*

**4. Sauti ya Furaha na Wokovu.**

**Zaburi**[**118**](tel:118)**:15** *[15] Sauti ya furaha na wokovu  
Imo hemani mwao wenye haki;  
Mkono wa kuume wa BWANA hutenda makuu.*

**5. Wokovu wa milele.**

**Isaya 45; 17.**

*[17]Bali Israeli wataokolewa na BWANA kwa wokovu wa milele; ninyi hamtatahayarika, wala kufadhaika, milele na milele.*

**6. Pembe ya Wokovu.**

Luka 1; 69

*[69]Ametusimamishia pembe ya wokovu  
Katika mlango wa Daudi, mtumishi wake.*

**7. Wokovu kwa kila aaminiye.**

Warumi 1; 16

*Warumi 1:16  
[16]Kwa maana siionei haya Injili; kwa sababu ni uweza wa Mungu uuletao wokovu, kwa kila aaminiye, kwa Myahudi kwanza, na kwa Myunani pia.*

**8. Wokovu kwa imani.**

2Tim 3; 15

*[15]na ya kuwa tangu utoto umeyajua maandiko matakatifu, ambayo yaweza kukuhekimisha hata upate wokovu kwa imani iliyo katika Kristo Yesu.*

**9. Wokovu wa milele.**

Waebrania 5; 9

*[9 ] naye alipokwisha kukamilishwa, akawa sababu ya wokovu wa milele kwa watu wote wanaomtii;*

**10. Wokovu uliotayari kufunuliwa Wakati wa mwisho.**

**1 Petro 1:**[**5-16**](tel:5-16)*[5] Nanyi mnalindwa na nguvu za Mungu kwa njia ya imani hata mpate wokovu ulio tayari kufunuliwa wakati wa mwisho.  
[6] Mnafurahi sana wakati huo, ijapokuwa sasa kwa kitambo kidogo, ikiwa ni lazima, mmehuzunishwa kwa majaribu ya namna mbalimbali;  
[7]ili kwamba kujaribiwa kwa imani yenu, ambayo ina thamani kuu kuliko dhahabu ipoteayo, ijapokuwa hiyo hujaribiwa kwa moto, kuonekane kuwa kwenye sifa na utukufu na heshima, katika kufunuliwa kwake Yesu Kristo.  
[8]Naye mwampenda, ijapokuwa hamkumwona; ambaye ijapokuwa hamwoni sasa, mnamwamini; na kufurahi sana, kwa furaha isiyoneneka, yenye utukufu,  
[9]katika kuupokea mwisho wa imani yenu, yaani, wokovu wa roho zenu.  
[10]Katika habari ya wokovu huo manabii walitafuta-tafuta na kuchunguza-chunguza, ambao walitabiri habari za neema itakayowafikia ninyi.  
[11]Wakatafuta ni wakati upi, na wakati wa namna gani ulioonywa na Roho wa Kristo aliyekuwa ndani yao, ambaye alitangulia kuyashuhudia mateso yatakayompata Kristo, na utukufu utakaokuwako baada ya hayo.  
[12]Wakafunuliwa ya kuwa si kwa ajili yao wenyewe, bali kwa ajili yenu walihudumu katika mambo hayo, ambayo sasa yamehubiriwa kwenu na wale waliowahubiri ninyi Injili kwa Roho Mtakatifu aliyetumwa kutoka mbinguni. Mambo hayo malaika wanatamani kuyachungulia.  
[13]Kwa hiyo vifungeni viuno vya nia zenu, na kuwa na kiasi; mkiitumainia kwa utimilifu ile neema mtakayoletewa katika ufunuo wake Yesu Kristo.  
[14]Kama watoto wa kutii msijifananishe na tamaa zenu za kwanza za ujinga wenu;  
[15]bali kama yeye aliyewaita alivyo mtakatifu, ninyi nanyi iweni watakatifu katika mwenendo wenu wote;  
[16]kwa maana imeandikwa, Mtakuwa watakatifu kwa kuwa mimi ni mtakatifu.*

**UTIMILIFU WA NEEMA**

Neema ipo chini ya Uongozi wa Bwana wetu Yesu Kristo. Maana Yesu Kristo Alisema kuwa; Amepewa Mamlaka yote mbinguni na Duniani. Mathayo 28:18-20. Neema ni Ofisi Kubwa Sana Huko mbinguni, yenye idara nyingi sana.

**Neema;** Hufanya Kazi ya Kuokoa Kwa Utekelezaji unaosimamiwa na Malaika anayehusika Ofisi ya Neema, idara ndogo ya Wokovu Huko mbinguni.

**Neema hii** inayookoa, imefunuliwa, maana; Hapo Mwanzo, ilifichwa na Mungu Baba. Pia **Neema** inafundisha kukataa Ubaya ili Wanadamu Waishi Maisha Matakatifu.

**Tito 2:**[**11-12**](tel:11-12)*[11] Maana neema ya Mungu iwaokoayo wanadamu wote imefunuliwa;  
[12]nayo yatufundisha kukataa ubaya na tamaa za kidunia; tupate kuishi kwa kiasi, na haki, na utauwa, katika ulimwengu huu wa sasa;*

Malaika wa idara ya Neema wanafanya Ulinzi saa zote yakiyalinda Matakatifu Tuliyokirimiwa na Mungu Aliye Hai. Wanaifanya Kazi hii kwa Maelekezo maalumu ya Mungu Baba.

*1 Wakorintho 16:23  
[23] Neema ya Bwana Yesu na iwe pamoja nanyi.*

**Neema;** Hufanyakazi ya Kukaa na roho zetu, ili kutupatia Msaada wa Aina yoyote, tupitapo katika Ulimwengu wa roho katika Madaraja Saba, hasa; Daraja la pili Linaloitwa; **roho.**

Kwa sababu Mtu Ni roho, Anayo Nafsi, Na Anaishi ndani ya Mwili. Katika Kuishi na Kumtumikia Mungu Aliye Hai, Mwanadamu Amekirimiwa uwezo wa Kutembea na kutumika katika Madaraja saba ya Ulimwengu wa roho, akiwa katika Utumishi wa Aina mbalimbali wa kumtumikia Mungu Aliye Hai.

**Wafilipi 4:23** *[23] Neema ya Bwana Yesu Kristo na iwe pamoja na roho zenu.*

**2 Timotheo 4:22***[22] Bwana na awe pamoja na roho yako. Neema na iwe pamoja nanyi.*

**Neema Katika Sura ya Kibali;** huleta Kibali Na Heshima za Aina nyingi kutoka mbinguni Kwa ajili yetu. Kila Aina ya Kibali Kinafanyakazi ya pekee, tofauti-tofauti. Kila zawadi kutoka mbinguni utakayopewa inatanguliwa na Neema kama Kibali na ruhusa kutoka mbinguni.

Mungu Aliye Hai

**Luka 1:**[**26-32**](tel:26-32)*[26]Mwezi wa sita, malaika Gabrieli alitumwa na Mungu kwenda mpaka mji wa Galilaya, jina lake Nazareti,  
[27]kwa mwanamwali bikira aliyekuwa ameposwa na mtu, jina lake Yusufu, wa mbari ya Daudi; na jina lake bikira huyo ni Mariamu.  
[28]Akaingia nyumbani kwake akasema, Salamu, uliyepewa neema, Bwana yu pamoja nawe.  
[29]Naye akafadhaika sana kwa ajili ya maneno yake, akawaza moyoni, Salamu hii ni ya namna gani?  
[30]Malaika akamwambia, Usiogope, Mariamu, kwa maana umepata neema kwa Mungu.  
[31]Tazama, utachukua mimba na kuzaa mtoto mwanamume; na jina lake utamwita Yesu.  
[32]Huyo atakuwa mkuu, ataitwa Mwana wa Aliye juu, na Bwana Mungu atampa kiti cha enzi cha Daudi, baba yake.*

**3**

**MOYO SAFI NDANI YA WOKOVU**

Moyo Safi ndani ya wokovu Ni hali ya kiroho ambapo mtu anatamani kuishi maisha yanayompendeza Mungu Kwa usafi na utakatifu. Ni sehemu muhimu ya safari ya Mkristo ambaye amemwamini Yesu Kristo. Hapa kuna vipengele muhimu vya moyo Safi ndani ya wokovu:

**1. Kutakaswa na Damu ya Yesu**

Moyo Safi huanza Na kutakaswa Na damu ya Yesu Kristo, ambaye alikufa msalabani ili kutusafisha kutoka Kwa dhambi zetu.

**1 Yohana 1:7**

*"Lakini tukienenda nuruni, kama yeye alivyo katika nuru, twashirikiana sisi kwa sisi, na damu yake Yesu, Mwana wake, yatutakasa dhambi zote."*

**2. Kujitenga na Dhambi**

Moyo safi ni ule unaojitenga na dhambi na kuishi maisha matakatifu. Ni juhudi ya kila siku ya kuishi kwa uadilifu na kuepuka maovu.

**1 Petro 1:15-16**

*"Bali kama yeye aliyewaita alivyo mtakatifu, ninyi nanyi iweni watakatifu katika mwenendo wenu wote; kwa maana imeandikwa, Mtakuwa watakatifu, kwa kuwa mimi ni mtakatifu."*

**3. Kujitakasa kwa Neno la Mungu**

Neno la Mungu ni chombo muhimu cha kutakasa moyo wetu. Tunaposoma na kutafakari Biblia, tunajifunza mapenzi ya Mungu na jinsi ya kuishi maisha yanayompendeza.

**Zaburi 119:9**

*"Mtu yungali* *jinsi gani asafishe njia yake? Kwa kutii na kulishika neno lako."*

**4. Kuomba na Kuomba Msamaha**

Maombi ni njia ya kuwasiliana na Mungu na kuomba msamaha wa dhambi zetu. Moyo safi ni ule unaotubu mara kwa mara na kuomba msamaha kwa makosa yaliyofanyika.

1 Yohana 1:9 *"Tukiziungama dhambi zetu, yeye ni mwaminifu na wa haki hata atuondolee dhambi zetu na kutusafisha na udhalimu wote."*

**5. Kuonyesha Upendo na Huruma**

Moyo Safi unaonyesha upendo na huruma kwa watu wote, ukiwa na nia ya kusaidia na kuhudumia wengine kama Yesu alivyofanya.

Wagalatia 5:22-23

*"Lakini tunda la Roho ni upendo, furaha, amani, uvumilivu, utu wema, fadhili, uaminifu, upole, kiasi; juu ya mambo kama hayo hakuna sheria."*

**6. Kujazwa na Roho Mtakatifu**

Roho Mtakatifu hutusaidia kuishi maisha matakatifu na kuimarisha imani yetu. Ni muhimu kuomba kila siku kujaa na kuongozwa na Roho Mtakatifu.

Waefeso 5:18

*"Wala msilewe kwa mvinyo, ambamo mna ufisadi; bali mjazwe Roho;"*

**7. Kuishi Kwa Uadilifu na Ukweli**

Moyo safi huishi kwa uadilifu na ukweli, kuhakikisha kwamba matendo yetu na maneno yetu yanaendana na neno la Mungu na yanampendeza Mungu.

Zaburi 51:10

*"Ee Mungu, niumbe ndani yangu moyo Safi, Na upya ndani yangu roho iliyotulia."*

Moyo Safi Ni zawadi kutoka Kwa Mungu, lakini pia Ni matokeo ya jitihada zetu za kila siku za kuishi Kwa kumpendeza Mungu Aliye Hai.

**OFISI YA REHEMA ZA MUNGU ALIYE HAI**

**Kazi kuu ya Ofisi ya Rehema**; Kutoka Enzi ya Mungu Baba, chini ya Mamlaka ya Yesu Kristo. Kazi kubwa ya Ofisi Hii ni kuwapa Watu Nafasi ya Pili, katika; Maisha, Uchumi, Toba, Kiroho na Wokovu.

Uwe M’beba Maono, Mchungaji, Mwinjilisti, Mwalimu, Mtume, Nabii, Kuhani, Mtawa, Na Mzee wa Kanisa, Ofisi ya Rehema ni Muhimu sana kwako.

Maana; kuna makosa, dhambi, na uovu unaufanya, na Watu wako Wanajua, ila ni ngumu kukuambia Tubu! Maana; umejiinua Sana na kujiweka Mahali palipoinuka.

MADHABAHU KUTOLEWA MAJIVU

Madhabahu ni M’beba Maono na Mtu Anayeongoza Kazi na Kuchunga Waumini. Ni lazima Akubali kukosolewa {kutolewa majivu}, hapo ndipo utapona na kupata; **Wokovu kwa Nafasi nyingine.** Kubali kushauriwa na Watumishi wengine na Waumini wako ili uweze Kutoa Majivu na Kuponyeka, ili Upate Wokovu kwa Nafasi ya Pili.

**KIASI CHA WINGI WA REHEMA ZA MUNGU ALIYE HAI**

**Wingi wa Rehema** za Mungu Aliye Hai, Unahitajika sawasawa na Ukubwa wa Uhalifu uliotendeka.

**Ukitenda Kosa;** Rehema za Kiwango cha chini kinahitajika, ili kukufikisha katika Toba na Kukurejeza.

**Ukitenda Dhambi;** Rehema za Kiwango cha Wastani zinahitajika ili Kukurejeza baada ya Toba.

**Lakini Ukitenda Uovu;** Unahitaji Rehema za Mungu Aliye Hai katika Kiwango cha Juu Sana, ili kukuwezesha ;Kutubu, kuungama Na kutakaswa ili kuifikia Toba Kuu. Ila utapata patilizo kutoka kwa Mungu Aliye Hai.

**Zaburi 51:**[**1-14**](tel:1-14)*[1] Ee Mungu, unirehemu,  
Sawasawa na fadhili zako.  
Kiasi cha wingi wa rehema zako,  
Uyafute makosa yangu.  
[2]Unioshe kabisa na uovu wangu,  
Unitakase dhambi zangu.  
[3]Maana nimejua Mimi makosa yangu  
Na dhambi yangu i mbele yangu daima.  
[4]Nimekutenda dhambi Wewe peke yako,  
Na kufanya maovu mbele za macho yako.  
Wewe ujulikane kuwa una haki unenapo,  
Na kuwa safi utoapo hukumu.*

*[5]Tazama, mimi naliumbwa katika hali ya uovu;  
Mama yangu alinichukua mimba hatiani.  
[6]Tazama, wapendezwa na kweli iliyo moyoni;  
Nawe utanijulisha hekima kwa siri,  
[7]Unisafishe kwa hisopo nami nitakuwa safi,  
Unioshe, nami nitakuwa mweupe kuliko theluji  
[8]Unifanye kusikia furaha na shangwe,  
Mifupa uliyoiponda ifurahi.  
[9]Usitiri uso wako usitazame dhambi zangu;  
Uzifute hatia zangu zote.  
[10]Ee Mungu, uniumbie moyo safi,  
Uifanye upya roho iliyotulia ndani yangu  
[11]Usinitenge na uso wako,  
Wala roho yako mtakatifu usiniondolee.  
[12]Unirudishie furaha ya wokovu wako;  
Unitegemeze kwa roho ya wepesi.  
[13]Nitawafundisha wakosaji njia zako,  
Na wenye dhambi watarejea kwako.  
[14]Ee MUNGU, Mungu wa wokovu wangu,  
Uniponye na damu za watu,  
Na ulimi wangu utaiimba haki yako.*

**WOKOVU MTIMILIFU NA MKAMILIFU**

Kuupata Wokovu Mtimilifu inahitaji oparesheni maalumu ya mbinguni, ili kukufikisha katika Hatua hii ya Wokovu Mtimilifu na Mkamilifu. Kazi hii maalumu inafanywa na Malaika kutoka Ofisi ya Wokovu chini ya Maelekezo ya Yesu Kristo.

**Daudi Aliomba Na Kusema Yafuatayo;**

**1**. Uniumbie moyo Safi.  
**2**. Uifanye upya roho iliyotulia ndani yangu  
**3**. Usinitenge Na uso wako.  
**4**. Wala roho yako mtakatifu usiniondolee.  
**5**. Unirudishie furaha ya wokovu wako.  
**6**. Unitegemeze Kwa roho ya wepesi.

UFAFANUZI NA UFUNUO

**Moyo Safi;** unaumbwa ndani yako na kuondoa ule wa zamani, ili umuone Mungu Aliye Hai katika maeneo mbalimbali ya Maisha Yako, na kuruhusu Mtiririko wa mambo mazuri kutoka mbinguni kuja ndani yako, ambayo yanahitaji mahali patakatifu na safi.

**Roho iliyotulia;** inapoingia Na kuwekwa ndani yetu, inaleta Akili kutulia, ulimwengu wa roho kutulia, vurugu ndani ya Nafsi kutulia, kila aina ya machafuko katika anga na ardhi yanatulia na unakuwa na Amani ya kweli kutoka mbinguni.

**Uso wa Mungu Aliye Hai; U**naongoza na Kuonyesha Njia salama inayomfikisha Mtu katika Makusudi na Mapenzi ya Mungu Aliye Hai. Katika kila mwelekeo wa Maisha ya Kiroho, Kimwili na Kijamii, Tunahitaji kuona na kuongozwa na Uso wa Mungu Aliye Hai.

**Kutoka 33:14***[14] Akasema, Uso wangu utakwenda pamoja nawe, nami nitakupa raha.*

**Roho Takatifu;** kutoka Enzi ya Mungu Baba, hufanyakazi njema Sana Mioyoni mwetu, Kwa kujenga nguvu Na hali ya Utakatifu Kwa kurekebisha Mifumo ya ibada ndani yetu.

**Furaha ya Wokovu;** kutoka mbinguni inaleta Aina zote za Furaha, zinazofanya Tumpende Mungu Aliye Hai na Kazi yake Ndani yetu sisi Tuliaminio Jina la Yesu Kristo.

**Furaha ya wokovu** inavuta na kuleta; Furaha ya mbinguni, furaha ya Roho Mtakatifu, Furaha ya Moyo, Amani ya Akili na ya Moyo, inayotusaidia; Tupende ibada, Tupende Maombi na Neno la Uzima, ili Tujengwe, Tuchongwe na kufundishwa.

**Roho ya Wepesi;** inaleta stamina ya Wokovu Na Uimara ndani ya Wokovu na Utumishi, ili Tuyafikie malengo ya Mungu Aliye Hai, katika Wito na Kusudi lililowekwa ndani Yetu.

**Kutoka 14:**[**1-31**](tel:1-31) *[1]BWANA akasema na Musa, akamwambia,  
[2]Waambie wana wa Israeli, kwamba warudi na kupiga kambi yao mbele ya Pi-hahirothi, kati ya Migdoli na bahari, kukabili Baal-sefoni; mtapanga mbele yake karibu na bahari.  
[3]Naye Farao atasema katika habari za wana wa Israeli, Wametatanishwa katika nchi, ile jangwa imewazuia wasitoke.  
[4]Nami nitaufanya uwe mgumu moyo wa Farao, naye atafuata nyuma yao; nami nitajipatia utukufu kwa Farao, na kwa jeshi lake lote; na Wamisri watajua ya kuwa mimi ndimi BWANA. Basi wakafanya hivyo.  
[5]Mfalme wa Misri aliambiwa ya kuwa wale watu wamekwisha kimbia; na moyo wa Farao, na mioyo ya watumishi wake, iligeuzwa iwe kinyume cha hao watu, nao wakasema, Ni nini jambo hili tulilotenda, kwa kuwaacha Waisraeli waende zao wasitutumikie tena?  
[6]Akaandalia gari lake, akawachukua watu wake pamoja naye;  
[7]tena akatwaa magari mia sita yaliyochaguliwa, na magari yote ya Wamisri, na maakida juu ya magari hayo yote.  
[8]Na BWANA akaufanya moyo wake Farao mfalme wa Misri kuwa mgumu, naye akawafuata wana wa Israeli; kwa sababu wana wa Israeli walitoka kwa ujeuri.  
[9]Wamisri wakafuata nyuma yao, farasi zote na magari yote ya Farao, na askari zake wenye kupanda farasi, na jeshi lake, nao wakawapata hali wamepanga pale karibu na bahari, karibu na Pi-hahirothi, kukabili Baal-sefoni.  
[10]Hata Farao alipokaribia, wana wa Israeli wakainua macho yao, na tazama, Wamisri wanakuja nyuma yao; wakaogopa sana; wana wa Israeli wakamlilia BWANA.  
[11]Wakamwambia Musa, Je! Kwa sababu hapakuwa na makaburi katika Misri umetutoa huko ili tufe jangwani? Mbona umetutendea haya, kututoa katika nchi ya Misri?  
[12]Neno hili silo tulilokuambia huko Misri, tukisema, Tuache tuwatumikie Wamisri? Maana ni afadhali kuwatumikia Wamisri kuliko kufa jangwani.  
[13]Musa akawaambia watu, Msiogope, simameni tu, mkauone wokovu wa BWANA atakaowafanyia leo; kwa maana hao Wamisri mliowaona leo hamtawaona tena milele.  
[14]BWANA atawapigania ninyi, nanyi mtanyamaza kimya.  
[15]BWANA akamwambia Musa, Mbona unanililia mimi? Waambie wana wa Israeli waendelee mbele.  
[16]Nawe inua fimbo yako, ukanyoshe mkono wako juu ya bahari, na kuigawanya; nao wana wa Israeli watapita kati ya bahari katika nchi kavu.  
[17]Nami, tazama, nitaifanya mioyo ya Wamisri kuwa migumu, nao wataingia na kuwafuatia, nami nitajipatia utukufu kwa Farao, na kwa jeshi lake lote, kwa magari yake na kwa wapanda farasi wake.  
[18]Na Wamisri watajua ya kuwa mimi ndimi BWANA, nitakapokwisha kujipatia utukufu kwa Farao, na magari yake, na farasi zake.  
[19]Kisha malaika wa Mungu, aliyetangulia mbele ya jeshi la Israeli, akaondoka akaenda nyuma yao; na ile nguzo ya wingu ikaondoka hapo mbele yao, ikasimama nyuma yao;  
[20]ikafika kati ya jeshi la Misri na jeshi la Israeli; napo palikuwa na lile wingu na lile giza, lakini lilitoa nuru wakati wa usiku; na hawa hawakuwakaribia hawa usiku kucha.  
[21]Musa; akanyosha mkono wake juu ya bahari; BWANA akaifanya bahari irudi nyuma kwa upepo wa nguvu utokao mashariki, usiku kucha, akaifanya bahari kuwa nchi kavu, maji yakagawanyika.  
[22]Wana wa Israeli wakaenda ndani kati ya bahari katika nchi kavu; nayo maji yalikuwa ukuta kwao mkono wa kuume, na mkono wa kushoto.  
[23]Na wale Wamisri wakawafuatia, wakaingia ndani kati ya bahari, farasi zote za Farao, na magari yake, na wapanda farasi wake.  
[24]Ikawa katika zamu ya alfajiri, BWANA akalichungulia jeshi la Wamisri katika ile nguzo ya moto na ya wingu, akalifadhaisha jeshi la Wamisri.  
[25]Akayaondoa magurudumu ya magari yao, hata yakaenda kwa uzito; na Wamisri wakasema, Na tukimbie mbele ya Israeli; kwa kuwa BWANA anawapigania, kinyume cha Wamisri.  
[26]BWANA akamwambia Musa, Nyosha mkono wako juu ya bahari, ili maji yarudi tena juu ya Wamisri, juu ya magari yao, na juu ya farasi zao.  
[27]Musa akaunyosha mkono wake juu ya bahari, na kulipopambazuka, bahari ikarudi kwa nguvu zake; Wamisri wakakimbia mbele yake; na BWANA akawakukutia mbali hao Wamisri kati ya bahari.  
[28]Yale maji yakarudi yakafunikiza magari na wapanda farasi, hata jeshi lote la Farao lililoingia katika bahari nyuma yao; hakusalia hata mtu mmoja.  
[29]Lakini wana wa Israeli wakaenda katika nchi kavu katikati ya bahari; na hayo maji yalikuwa ni kuta upande wao wa kuume, na upande wao wa kushoto.  
[30]Ndivyo BWANA alivyowaokoa Israeli siku ile mikononi mwa Wamisri; Waisraeli wakawaona Wamisri ufuoni kwa bahari, wamekufa.  
[31]Israeli akaiona ile kazi kubwa aliyoifanya BWANA juu ya Wamisri, ndipo hao watu wakamcha BWANA, wakamwamini BWANA, na Musa mtumishi wake.*

**4**

**AINA ZA HESHIMA TUTAKAZOPATA MBINGUNI BAADA YA MAISHA YA WOKOVU HAPA DUNIANI**

Zifuatazo ni Aina za Heshima za Utumishi kutoka mbinguni;

1. Mpenzi wa BWANA. **Kumb 33:12**
2. Rafiki wa Mungu. **Yoh 12:26**.
3. Mwana wa Mungu. **Rumi 8:1-7**
4. Mtoto wa Mungu. **Yoh 1:12**
5. Mtumishi wa Mungu. **Waebrania 3:5,** **Warumi 13:4**
6. Mtumwa mwema. **Mathayo 25:20-23**
7. Bibi Arusi wa Yesu Kristo. **Ufunuo 21**: **1**-**9**
8. Mtumwa wa Mungu. **Tito 1:1,Yakobo 1:1**
9. Mtumwa wa Yesu Kristo. **2Petro 1:1, Yuda 1:1**

**MPENZI WA BWANA**

**Kumbukumbu la Torati 33:12***[12] Akamnena Benyamini, Mpenzi wa BWANA atakaa salama kwake; Yuamfunika mchana kutwa,Naye hukaa kati ya mabega yake.*

Heshima hii kutoka mbinguni ya kuitwa; Mpenzi wa BWANA, Yaani Mungu BABA, Ukiipewa na Mungu Aliye Hai, yafuatayo; yanatukia katika maisha yako;

1. Ukihitaji kitu chochote kwa Mungu, hauhitaji kuomba sala ndefu, maana unapewa kipaumbele na Mungu BABA. Hii ni kwakuwa; unapewa kibali cha kifalme na upendeleo wa hali ya juu sana kuliko mwanadamu yoyote au mtumishi yoyote hapa Duniani.
2. Sio lazima mpaka uombe ndipo apate mahitaji yako, wakati mwingine unapewa bila hata ya kuomba.
3. Ukipewa heshima hii ya kuitwa MPENZI WA BWANA, unahesabiwa haki bila matendo.
4. Mpenzi wa BWANA,, amejaaliwa kuzijua siri nyingi sana za ufalme wa mbinguni.
5. Ukishindana naye kwa jambo lolote utapata hasara sana maana anatumika na Malaika kutoka idara ya Enzi. Utajikuta ghafla unapigika, maana malaika wa Enzi wanaotumika naye Watakupiga sawasawa na utakipata chako!
6. Anaweza kupewa karama au kipawa kikubwa sana na Roho Mtakatifu bila ya kuomba.
7. Amepewa **Heri za mbinguni, na Mungu Aliye Hai. Kwa ajili hii dhambi zake hazihesabiwi, mashauri yake yamesitiriwa. Hii ni kutokana na Mafuta aliyopakwa huko mbinguni ya Ukuhani kabla hajazaliwa. Hesabu 12:1-10.**

**Hesabu 12:**[**1-2**](tel:1-2)**,[4-10](tel:4-10)***[1]Kisha Miriamu na Haruni wakamnenea Musa kwa sababu ya mwanamke Mkushi aliyekuwa amemwoa; maana, alikuwa amemwoa mwanamke Mkushi.  
[2]Wakasema, Je! Ni kweli BWANA amenena na Musa tu? Hakunena na sisi pia? BWANA akasikia maneno yao.  
[4]BWANA akanena ghafula na Musa, na Haruni na Miriamu, na kuwaambia, Tokeni nje ninyi watatu, mwende hemani mwa kukutania. Basi hao watatu wakatoka nje.  
[5]BWANA akashuka katika nguzo ya wingu akasimama pale mlangoni pa Hema, akawaita Haruni na Miriamu, nao wakatoka nje wote wawili.  
[6]Kisha akawaambia,  
Sikizeni basi maneno yangu;  
Akiwapo nabii kati yenu,  
Mimi, BWANA, nitajifunua kwake katika maono,  
Nitasema naye katika ndoto.  
[7]Sivyo ilivyo kwa mtumishi wangu, Musa;  
Yeye ni mwaminifu katika nyumba yangu yote;  
[8]Kwake nitanena mdomo kwa mdomo,  
Maana, waziwazi wala si kwa mafumbo;  
Na umbo la BWANA yeye ataliona.  
Mbona basi ninyi hamkuogopa  
Kumnenea mtumishi wangu, huyo Musa?  
[9]Hasira za BWANA zikawaka juu yao; naye akaenda zake.  
[10]Kisha hilo wingu likaondoka kutoka pale juu ya hema; na tazama, Miriamu akawa mwenye ukoma, mweupe kama theluji; Haruni akamwangalia Miriamu, na tazama, yu mwenye ukoma.*

1. Upako alionao ni kama chemichemi, haupungui, na wala ahitaji kuuchochea kwa maombi ya kufunga.
2. Ni vigumu sana kushambuliwa na magonjwa au nguvu za giza, maana ulinzi alionao ni wa kipekee sana. **Mathayo 4:11, Zab 34:7, 8.**

**Mathayo 4:11***[11]Kisha Ibilisi akamwacha; na tazama, wakaja malaika wakamtumikia.*

1. Siyo lazima umfundishe mambo ya uzima Na kiroho ndiyo aelewe, bali yeye amepewa; **ufahamu wa mbinguni, na anafundishwa na Waalimu wa Mbinguni kila wakati.**
2. **Mungu Aliye hai Anautazama moyo wake sana,** kwa ajili hii ; Hata mawazo yake ya moyoni yanafanyiwa kazi na Malaika wa Enzi Anaotumika nao.
3. **Mtumishi wa Aina hii ni mali sana. Akiwapo kanisani kwako basi ujue utafanikiwa sana** , maana ni aina ya mtu anayetembea na uso wa BWANA MUNGU AKIYE HAI, siku zote, wakati wote, na masaa yote.

**RAFIKI WA MUNGU**

**Yohana 12:26***[26]Mtu akinitumikia, na anifuate; nami nilipo, ndipo na mtumishi wangu atakapokuwapo. Tena mtu akinitumikia, Baba atamheshimu.*

***Yakobo 2:23****[23]Maandiko yale yakatimizwa yaliyonena, Ibrahimu alimwamini Mungu, ikahesabiwa kwake kuwa ni haki; naye aliitwa rafiki wa Mungu.*

**Rafiki wa Mungu Aliye Hai, amepewa neema zifuatazo;**

1. Mungu Aliye Hai Anamheshimu sana. **Yohana 12:26**.
2. Anashirikishwa baadhi ya siri za mbinguni.
3. Amepewa uwezo wa kifedha, unaomwezesha kujitoa kwa hali na mali, ili kufanikisha KAZI yoyote ya Mungu Aliye Hai. Hii ni aina ya watu wanaochangia sana kifedha ili kuifanikisha KAZI ya Mungu Aliye Hai hapo kanisani anaposali.
4. Na hata sasa**; kama unataka kuwa rafiki wa Mungu Aliye Hai, kubali kwa hiari ya moyo wako kuwafadhili watumishi wa Mungu Aliye Hai. Unaweza ukawapa hasa pesa, chakula, mavazi na zawadi mbalimbali za thamani kwa hiari ya moyo wako na kwa kupenda.**

**Kumbuka kinachobariki kutoka ndani ya mtumishi, ni roho yake wakati amefurahi, baada ya kupewa pesa, chakula, mavazi au zawadi za thamani. Na utoe bila ya kuombwa, au kuhamasishwa kwa njia ya mahubiri au changizo makanisani. Waweza kufanya hivi kwa watumishi wenye neema hii hapo kanisani kwa, au nje ya kanisa lenu, yaani; Watumishi wengine. Hii ndiyo siri na njia ya mkato ya kupokea Baraka.**

1. Ukiwa na heshima hii ya kuitwa; **RAFIKI WA MUNGU**, hata maisha yako binafsi yanalindwa hasa wewe na familia yako au yenu. Mungu Aliye Hai hawezi kuwaacha muaibike kwa jambo lolote, bali atawafichia aibu yenu.
2. Rafiki wa Mungu ni Aina ya Mtumishi anayetembea katika **ahadi kuu za Mungu Aliye Hai.**
3. Uzao wake unapata **Kibali** kwa Mungu Aliye hai.  **Hii inatokana na wewe namna unavyo wafadhili watumishi wa Mungu. Kadri unavyofanya lolote katika kuwaunga mkono watumishi kwa kuwapa pesa, kwa hiari ya moyo wako na kwa upendo, au namna unavyofanikisha kazi ya Mungu, hasa kwa hali na mali, Jina lako linaandikwa katika KITABU CHA MATENDO YA FADHILI HUKO MBINGUNI.**
4. **Na malaika wanakupiga picha ya video na kuipeleka mbinguni, ili ihifadhiwe katika bahari ya kioo. Baadaye wewe au watoto wako mtakapomwambia Mungu Awakumbuke, Atarejea kwenye faili lenu huko mbinguni. Atatazama video na kuwangalia katika Kitabu cha MATENDO YA FADHILI.**
5. **Kitabu hiki kinaandika kila wema uliolifanyia kanisa, watumishi, na wahitaji wenye changamoto za kiuchumi, yaani fukara na masikini.**
6. Uzao wake unaponywa na kuokolewa na mabaya, pindi Mungu BABA Anapokumbuka Urafiki wake YEYE na baba au mama yao.

**MWANA WA MUNGU**

**Warumi 8:14***[14]Kwa kuwa wote wanaoongozwa na Roho wa Mungu, hao ndio wana wa Mungu.*

Mungu Aliye Hai Akikupa cheo cha uwana, au kuitwa mwana, utapata manufaa haya yafuatayo;

1. Ukiwa na cheo, au heshima kutoka mbinguni ya kuitwa **Mwana;** unapata neema na kibali cha kuongozwa na Roho mtakatifu kwa kiwango cha daraja la juu sana tofauti na watumishi wenzako.
2. Mtumishi mwenye Heshima ya kuitwa MWANA WA MUNGU, anajua namna ya kuhojiana na Roho Mtakatifu.
3. Anafahamu **usemi na usemi wa Roho Mtakatifu, usemi wa Yesu Kristo, na usemi wa Mungu BABA. Hapa; kuna ufunuo mkubwa sana wa mbinguni. Maana watu wengi wameshindwa kumwelewa Mungu Aliye hai , hasa katika USEMI WAKE NA LUGHA YA MBINGUNI, Anayoitumia Mungu BABA, au Roho Mtakatifu kuzungumza na Wanadamu, Hasa Watumishi.**
4. **Na hili ni somo, au fundisho kubwa sana linalojitegemea. Bahati mbaya sana Vyuo vya Theolojia au Biblia Haviwezi kufundisha kuhusu; LUGHA YA MBINGUNI na Usemi wa Mungu BABA, AU Usemi Wa Roho Mtakatifu. Ukifaulu kulijua hili, au kufahamu Hiki nikuambiacho, Umefanikiwa katika utumishi, wokovu na kiroho.**
5. Amekirimiwa hekima na ufahamu kutoka mbinguni, vinavyofanya kazi kwa sura ya kipawa.
6. Ukipewa Heshima au cheo cha kuitwa; Mwana wa Mungu; unakuwa na ufunuo wa kujua, kuelewa na kuona; mambo ya kiroho, wokovu, utumishi na ya kijamii. Na unakuwa msaada kwa wengine.

**Waefeso 1:**[**17-18**](tel:17-18)*[17]Mungu wa Bwana wetu Yesu Kristo, Baba wa utukufu, awape ninyi roho ya hekima na ya ufunuo katika kumjua yeye;  
[18]macho ya mioyo yenu yatiwe nuru, mjue tumaini la mwito wake jinsi lilivyo; na utajiri wa utukufu wa urithi wake katika watakatifu jinsi ulivyo;*

1. Mwana amepewa neema ya kurithishwa **maneno matukufu ya ulimwengu wa roho, kutoka ufalme wa mbinguni, na kufikia Daraja la kuitwa; mshirika wa Roho Mtakatifu.**

***Waebrania 6:***[***4-5***](tel:4-5)*[4]Kwa maana hao waliokwisha kupewa nuru, na kukionja kipawa cha mbinguni, na kufanywa washirika wa Roho Mtakatifu,  
[5]na kulionja neno zuri la Mungu, na nguvu za zamani zijazo,*

**MTOTO WA MUNGU**

**Yohana 1:12***[12]Bali wote waliompokea aliwapa uwezo wa kufanyika watoto wa Mungu, ndio wale waliaminio jina lake;*

1. Ukiwa katika heshima hii ya utumishi wa kuitwa; Mtoto wa Mungu, **unapewa Neema ya wokovu tu. Na wokovu wenyewe ni Mafundisho ya kwanza ya wokovu.**
2. **Katika hatua hii, unakuwa; hujui mambo ya kiroho, maana daraja lako wewe ni la Watoto.**
3. Ni mtu wa maziwa sana hawezi chakula kigumu.
4. Anaelewa habari za kuokoka tu.
5. Hana uwezo wa kupambanua, au kuyaelewa mambo ya Roho Mtakatifu.
6. Bado hajawa mkamilifu kiroho. yaani ; Hajapevuka kiroho. **Ebrania 6:1-13**.
7. Mtumishi ambaye yuko katika hatua hii, hata wokovu alionao ni wa Kiwango cha chini sana.
8. Hajui chochote kuhusu karama za Roho Mtakatifu.
9. Ni mtu wa kufuatiliwa sana maana , hawezi kujitegemea kiroho na katika wokovu…
10. Ukiwa katika daraja katika hatua hii, **Haufai kuwa Mchungaji, au kuongoza kundi. Na kama Askofu wako, mtume wako , Nabii wako au M’beba maono wenu yuko katika daraja hili, ndiye anayewaongoza na ninyi mnamtegemea….. aaah!.. ni shida sana**, na Mungu Aliye Hai Awasaidie sana. Maana mtadumaa katika Wokovu, Kiroho na utumishi….

**MTUMISHI WA MUNGU**

**Nehemia 10:29***[29]wakaambatana na ndugu zao, wakuu wao, nao wakaingia katika laana na kiapo, ya kuwa wataiendea torati ya Mungu, iliyotolewa kwa mkono wa Musa, mtumishi wa Mungu, na kuziangalia, na kuzitenda, amri zote za BWANA, Bwana wetu, na hukumu zake na sheria zake;*

**Hii ni heshima ya jumla wanayopewa wale wote wanaomtumikia Mungu Aliye Hai.**  Baada ya kumwamini Yesu Kristo na kuwa Bwana na Mwokozi wa maisha yako, Mbinguni wanaiweka heshima hii ya awali ndani yako.

Katika Daraja hili la utumishi, kazi utakayoiweza ni; kumkri Yesu kristo kuwa Bwana na mwokozi wa maisha yako, kwa kuwaambia ndugu, marafiki na Jamaa kuwa umeokoka…

Kazi ya pili unayoweza kuifanya, ni kushuhudia wengine habari za wokovu ulioupata ili na wao waokoke.

Kazi nyingine unayoweza kuifanya, ni kuwaalika watu ili uende nao Jumapili kanisani. Zaidi ya hapo utaingia katika ratiba za kiibada; Kuanzia Jumapili, ibada za katikati ya wiki, mikesha, semina ili uukulie wokovu.

Lakini **utakapopata kipawa na kikaanza kufanya kazi ndani yako, utatambuliwa na kupewa jina sawasawa na kitu cha Mungu Kinachofanya kazi ndani yako….**

**Baada ya kupokea Kipawa au Karama ya Aina Fulani, Jina lako litabadilika, na unatakiwa uitwe sawasawa na Neema iliyondani yako, au Kipawa kilicho ndani yako, Mfano; Mwalimu, Mchungaji, Nabii, Mtume, Baba Askofu…**

Bidii unayoiweka katika kazi ya Mungu Aliye Hai, shauku iliyo moyoni mwako, na namna unavyoutafuta uso wa Mungu Aliye Hai, utapanda daraja na kupata jina lenye Alama ya Mbinguni.

Katika vipawa vitano; Yaani; **Uchungaji, Ualimu, Unabii Uinjilisti na Utume,** Kila Kimojawapo katika Vipawa hivyo kina  **Alama maalumu kutoka mbinguni. Hata malaika watakaoagizwa watumike na wewe, Wataifuata Alama Hii. Hata Heshima utakazozipata Zitaifuata Alama Hii, hata Baraka zitakazotumwa zikufikie kutoka mbinguni, zitafuata Alama hii.**

**Biblia. Zaburi 34:7**[7]*Malaika wa BWANA hufanya kituo, Akiwazungukia wamchao na kuwaokoa.*

**Ezekieli 9:4***[4]BWANA akamwambia, Pita kati ya mji, kati ya Yerusalemu, ukatie alama katika vipaji vya nyuso vya watu wanaougua na kulia kwa sababu ya machukizo yote yanayofanyika kati yake.*

**MTUMWA MWEMA**

Ukiwa katika daraja hili , au katika aina hii ya heshima kutoka mbinguni, utakuwa na maneno yafuatayo;

1. Kila hitaji ni lazima afunge na kuomba muda mrefu ndipo apate.
2. Wakati mwingine anaweza kuomba muda mrefu, na majibu yakachelewa, au yasije. Maana yuko katika daraja la kuitwa MTUMWA MWEMA….
3. Ukiwa katika hatua hii, Haujui maneno ya Haki…
4. Hupita katika dhiki mara kwa mara.
5. Maombi yake ni ya machozi sana. Na inabidi; iwe hivyo ndipo jibu linafuata baadaye Sana…
6. Tatizo la kutokumjua Mungu Aliye Hai Vizuri,kwa mtumishi wa Daraja hili, inasababisha **awe mjinga sana kiroho, na kukosa Amani ya kutosha ya Yesu Kristo. Ayubu 22:21-22…** Na katika hatua hii mtu huyu inabidi asaidike sana,hasa kwa mafundisho na kuombewa sana.
7. Ukiwa katika hatua hii , wewe bado unahitaji **malezi ya Kichungaji sana. Na Mchungaji wa kumfaa mtu huyu awe ni kutoka daraja la Mpenzi wa Bwana au Mwana wa Mungu.**

Hii itamponya katika hatari ya kuwa mtaji wa shetani. Maana shetani hutumia watumishi wajinga kuharibu Kazi ya Mungu Aliye Hai…… ndiyo maana Yesu Kristo Alisema;  **“Siwaiti tena watumwa… Maana utumwa ni dhiki… ili utoke katika hatua hii, tafuta msaada kwa wanaojua siri za ufalme wa mbinguni. , penda sana mafundisho yenye neema ya ufalme wa mbinguni. Mathayo 7:7 ni mstari wako. Unatakiwa utafute, ubishe Na uombe Mungu ili uende Daraja la juu kiutumishi….**

**BIBI ARUSI WA YESU KRISTO**

**Ufunuo 21:1-7**

**Ukiwa katika Heshima hii ya kuitwa; BIBI ARUSI WA YESU KRISTO,** Unapata manufaa na faida zifuatazo;

1. **Unapata Heshima ya Kuvikwa na Kupambwa katika wokovu, kiroho na kiutumishi.** Unavikwa ; Vipawa, Karama na Silaha za mbinguni. Na **Unapambwa kwa kupewa Heshima ya ; Kukubalika, Kupendwa, Kufurahiwa, Kusikilizwa, na kuogopwa**. Hii ni kutokana na utukufu unaokufunika…
2. Katika heshima hii ya utumishi, **unavikwa pete,** Ambayo ni **arabuni ya Roho Mtakatifu** . Arabuni ni alama Maalumu ambayo ukiipata, inafanya mambo ya pekee sana katika utumishi, wokovu na kiroho.  **katika Kitabu kijacho Cha Kazi Za Roho Mtakatifu Nitafundisha mada hii kwa Undani sana ..**
3. Ukiwa Bibi Arusi wa Yesu Kristo Unavikwa Taji kichwani, {Crown}. Baada ya kuvikwa Taji hii ulimwengu wa roho, unapta Heshima ya Kifalme yenye Hekima ya Daraja la juu sana.
4. Ukiwa katika daraja hili la Utumishi, unapata Heshima ya kutembealea Gari la kifalme katika ulimwengu wako wa roho, ikimaanisha: **Utumishi Wako Unatukuka sana…**
5. Unavikwa mkufu mzuri shingoni, Yaani;**unapewa Uzuri wa Utukufu wa mbinguni… Zaburi 27:1-7.**

**Zaburi 27:**[**1-7**](tel:1-7)*[1]BWANA ni nuru yangu na wokovu wangu,  
Nimwogope nani?  
BWANA ni ngome ya uzima wangu,  
Nimhofu nani?  
[2]Watenda mabaya waliponikaribia,  
Wanile nyama yangu,  
Watesi wangu na adui zangu,  
Walijikwaa wakaanguka.  
[3]Jeshi lijapojipanga kupigana nami,  
Moyo wangu hautaogopa.  
Vita vijaponitokea,  
[4]Neno Moja nimelitaka kwa BWANA,  
Nalo ndilo nitakalolitafuta,  
Nikae nyumbani mwa BWANA  
Siku zote za maisha yangu,  
Niutazame uzuri wa BWANA,  
Na kutafakari hekaluni mwake.  
[5]Mradi atanisitiri bandani mwake siku ya mabaya,  
Atanisitiri katika sitara ya hema yake,  
Na kuniinua juu ya mwamba.  
[6]Na sasa kichwa changu kitainuka  
Juu ya adui zangu wanaonizunguka.  
Nami nitatoa dhabihu za shangwe hemani mwake;  
Nitaimba, naam, nitamhimidi BWANA.  
[7]Ee BWANA, usikie, kwa sauti yangu ninalia,  
Unifadhili, unijibu.*

**MAAGANO NA MUNGU ALIYE HAI**

Katika Hatua hii Mungu Aliye Hai Anaingia Maagano Maalumu ya Kiutumishi na wewe. **Maagano haya ni ya milele baina yako wewe na Mungu Aliye Hai.**

1. Kuanzia Kizazi chako cha kwanza Hadi cha nne, Watayaishi Maagano hayo na Kuyafurahia sana katika Utumishi, Wokovu, Kiroho, na kiuchumi…..

**MTUMWA WA MUNGU**

**Yakobo 1:1**

*“Yakobo mtumwa wa Mungu, na wa Bwana Yesu Kristo, kwa kabila kumi na mbili waliotawanyika; salamu”* **Mtumwa wa Mungu Aliye Hai, ni aina ya cheo na heshima Alilonalo Mtumishi wa Mungu, kutokana kiwango, daraja, hatua ya wokovu na kiroho aliyonayo mhusika.**

Namna unavyoweka bidii katika kumkaribia Mungu Aliye Hai, kupitia Mafundisho yenye maarifa na fahamu, na kiu ya Kumtaka Mungu Aliye Hai Moyoni Mwako, na YEYE MUNGU BABA, Atakukaribia. Kadri Mungu Aliye Hai Anavyokukaribi, Lazima upige Hatua kubwa; **katika wokovu, utumishi na kiroho.**

Kwakuwa Mungu Aliye Hai ni moto ulao, na amejaa nuru na utukufu mwingi sana, vyote hivi vitaingia ndani yako, na kufanya mabadiliko makubwa sana.

**Sababu kuu inayofanya mtu huyu aitwe; Mtumwa ni kwakuwa; wakati wowote, hata usiku wa manane, unaweza kukurupushwa na MUNGU BABA, na kutumwa uende ukafanye kazi yake Atakayokuambia saa hiyo. Unaweza kuwa upo mezani chakula kimeandaliwa; ankutokea malaika, au unasikia Sauti ya Mungu Baba ikiongea na wewe kwa nguvu kuwa; “Acha kula hiko chakula, inuka nenda kafanye huduma mahali Fulani”** unainuka kama mwehu, na kuwaacha watu wakishangaa.

Hii ndiyo hali iliyowafanya wengi waseme “ watu hawa wamechanganyikiwa”. Unaweza kupewa zawadi halafu ghafla ukakatazwa usiichukuwe, na kila mtu akakushangaa sana.

Na ukifanya ukaidi ukaichukuwa, utaadhibiwa na kupigwa na malaika. Lengo kuu la pito hili; ni **kufundishwa, adabu, unyenyekevu na utii katika sura ya kijeshi.**

**Yeremia 31:2***[2]BWANA asema hivi, Watu wale walioachwa na upanga walipata neema jangwani; yaani, Israeli, hapo nilipokwenda kumstarehesha.*

**2 Wafalme 9:**[**2-3**](tel:2-3)*[2]Utakapofika huko, mtafute Yehu, mwana wa Yehoshafati, mwana wa Nimshi, ukaingie, ukamtoe miongoni mwa ndugu zake, ukamchukue katika chumba cha ndani.  
[3]Kisha, ukatwae ile chupa ya mafuta, ukayamimine juu ya kichwa chake, ukaseme, BWANA asema hivi, Nimekutia mafuta uwe mfalme juu ya Israeli. Kisha ufungue mlango ukakimbie, wala usikawie.*

**MTUMWA WA YESU KRISTO**

**Yuda 1:1**

*Yuda mtumwa wa Yesu Kristo, ndugu yake Yakobo kwa hao walioitwa waliopendwa katika Mungu Baba na kuhifadhiwa kwa Jina la Yesu Kristo*

**Katika Hatua hii ya kuitwa Mtumwa wa Yesu Kristo inafanana kidogo na Mtumwa wa Mungu. Lakini hii ina afadhali kidogo.**

Unapotumwa kwa kukurupuushwa unauwezo wa kumlilia Yesu Kristo, na wale malaika wakaagizwa wakuache.

Ila, utakuwa mtu wa machozi sana. Yaani; Kuutafuta uso wa Mungu kwa Machozi, kupata mahitaji kwa machozi, kupata msaada wowote kwa machozi.

Wakati mwingine inatokea hata mchungaji wako anakuwa jaribu na kikwazo kwa muda mrefu sana, lakini mbingu zimekaa kimya!, utamlilia Mungu sana ndipo unapata msaada dakika za jiooooni..

Katika hatua hii **msaada wako mkubwa ni Matunda ya Roho. Hasa tunda la Uvumilivu, Amani, upendo na furaha.** Bila ya haya matunda unaweza kuanguka katika wokovu.

Maana roho ya hasira kutoka kwa shetani itakusemesha sana, ikikushauri umwache Yesu Kristo. Ndipo Daudi Alisema “**Ee Nafsi Yangu kwanini Kuinama ndani yangu**?”……

**Zaburi 42:**[**5-11**](tel:5-11)*[5]Nafsi yangu, kwa nini kuinama,  
Na kufadhaika ndani yangu?  
Umtumaini Mungu;  
Kwa maana nitakuja kumsifu,  
Aliye afya ya uso wangu,  
Na Mungu wangu.  
[6]Nafsi yangu imeinama ndani yangu, kwa hiyo nitakukumbuka,  
Toka nchi ya Yordani, na Mahermoni, na toka kilima cha Mizari.  
[7]Kilindi chapigia kelele kilindi kwa sauti ya maboromoko ya maji yako,  
Gharika zako zote na mawimbi yako yote yamepita juu yangu.  
[8]Mchana BWANA ataagiza fadhili zake, na usiku wimbo wake utakuwa nami,  
Naam, maombi kwa Mungu aliye uhai wangu.  
[9]Nitamwambia Mungu, mwamba wangu, Kwa nini umenisahau?  
Kwa nini ninakwenda nikihuzunika, adui wakinionea?  
[10]Watesi wangu hunitukana mithili ya kuniponda mifupa yangu,  
Pindi wanaponiambia mchana kutwa, Yuko wapi Mungu wako?  
[11]Nafsi yangu, kwa nini kuinama,  
Na kufadhaika ndani yangu?  
Umtumaini Mungu;  
Kwa maana nitakuja kumsifu,  
Aliye afya ya uso wangu,  
Na Mungu wangu.*

Ukiona mtu ni mnung ‘unukaji sana, analaumu sana kila wakati ujue huyo ni Mtumwa wa Yesu Kristo….

**Ili utoke hapa kwa haraka. Ni lazima apatikane mtumishi kutoka heshima ya juu sana, kama; MPENZI WA BWANA, au RAFIKI WA MUNGU, ili akusaidie kwa Heshima aliyo nayo mbele za Mungu**, ili uvushwe hatua nyingi kwenda mbele ili utoke hapo.


AMEN


MWALIMU JORDAN GADI TWARINDWA


© 2024

VITABU NILIVYOANDIKA 2024









AMANI YA YESU KRISTO IWE PAMOJA NANYI

MWALIMU JORDAN GADI TWARINDWA

© 2024



Utukufu kwa Mungu Aliye Hai. Maana Ameniwezesha kuandika Kitabu Hiki. Wokovu ni Kipawa cha thamani kutoka mbinguni. Atukuzwe Mungu Aliye Hai Aliyetuwezesha Kuifikia Neema hii, kwa Kumtoa Mwanawe Yesu Kristo.kwa kufahamu Aina za wokovu utapata maarifa ya pekee sana yatakayokuimarisha.

**MWALIMU**; **JORDAN GADI TWARINDWA**

**+255 755 932600/+255 689 495579**

[jtwarindwah@gmail.com](mailto:jtwarindwah@gmail.com)

DAR ES SALAAM, TANZANIA